**Jelgavas valstspilsētas pašvaldības saistošie noteikumi Nr. 23-**

Jelgavā, 2023. gada 24. augustā (prot. Nr.23 - \_\_, \_\_p.)

**Grozījumi Jelgavas valstspilsētas pašvaldības 2021. gada 23. septembra saistošajos noteikumos Nr. 21-21 “Sociālās garantijas un brīvprātīgās iniciatīvas pabalsti bērnam bārenim un bez vecāku gādības palikušajam bērnam Jelgavas valstspilsētas pašvaldībā”**

*Izdoti saskaņā ar likuma “Par palīdzību dzīvokļa*

*jautājumu risināšanā”* [*25.2 panta*](https://likumi.lv/ta/id/56812-par-palidzibu-dzivokla-jautajumu-risinasana#p14) *piekto daļu un*

*Ministru kabineta 2005. gada 15. novembra noteikumu*

*Nr. 857 “Noteikumi par sociālajām garantijām bārenim*

*un bez vecāku gādības palikušajām bērnam, kurš ir*

*ārpusģimenes aprūpē, kā arī pēc ārpusģimenes aprūpes*

*beigšanās” 22., 27., 30., 31. un 31.1 punktu*

1. Izdarīt Jelgavas valstspilsētas pašvaldības 2021. gada 23. septembra saistošajos noteikumos Nr. 21-121 “Sociālās garantijas un brīvprātīgās iniciatīvas pabalsti bērnam bārenim un bez vecāku gādības palikušajam bērnam pabalsti Jelgavas valstspilsētas pašvaldībā” (turpmāk – noteikumi) (Latvijas Vēstnesis, 2022, 67., 131. nr.) šādus grozījumus:
   1. izteikt noteikumu izdošanas pamatojumu šādā redakcijā:

“Izdoti saskaņā ar likuma “Par palīdzību dzīvokļa jautājuma risināšanā” 25.2 panta piekto daļu un Ministru kabineta 2005. gada 15. novembra noteikumu Nr. 857 “Noteikumi par sociālajām garantijām bārenim un bez vecāku gādības palikušajām bērnam, kurš ir ārpusģimenes aprūpē, kā arī pēc ārpusģimenes aprūpes beigšanās” 22., 27., 30., 31. un 31.1 punktu”;

* 1. aizstāt noteikumu 2. punktā vārdus “Jelgavas bāriņtiesa” ar vārdiem “Jelgavas valstspilsētas bāriņtiesa”;
  2. izteikt noteikumu 9.1. apakšpunktu šādā redakcijā:

“9.1. naudas līdzekļi patstāvīgas dzīves uzsākšanai;”;

* 1. papildināt noteikumus ar 10.4. apakšpunktu šādā redakcijā:

“10.4. vienreizējs pabalsts drošības naudas iemaksai par mājokli.”;

* 1. izteikt noteikumu 11. punktu šādā redakcijā:

“11. JSLP pilngadību sasniegušajam bārenim izmaksā naudas līdzekļus patstāvīgas dzīves uzsākšanai, kuru apmērs nav mazāks par 40 procentiem (noapaļots līdz pilniem euro) no Centrālās statistikas pārvaldes publicētās aktuālās minimālo ienākumu mediānas uz vienu ekvivalento patērētāju mēnesī (turpmāk – ienākumu mediāna), bet personām ar invaliditāti kopš bērnības nav mazāks par 60 procentiem (noapaļots līdz pilniem euro) no ienākumu mediānas.” ;

* 1. izteikt noteikumu 12. punktu šādā redakcijā:

“12. JSLP pilngadību sasniegušajam bārenim piešķir vienreizēju pabalstu sadzīves priekšmetu un mīkstā inventāra iegādei, kura apmērs nav mazāks par ienākumu mediānu, kurai piemērots koeficients 1,7 (noapaļots līdz pilniem euro).“;

* 1. izteikt noteikumu 13. punktu šādā redakcijā:

“13. Ja pilngadību sasniegušais bārenis mācās vispārējās vai profesionālās izglītības iestādē un apgūst vispārējās pamatizglītības, vispārējās vidējās izglītības vai profesionālās pamatizglītības, arodizglītības vai profesionālās vidējās izglītības programmu, JSLP izmaksā pabalstu ikmēneša izdevumiem, kas nav mazāks par 20 procentiem (noapaļots līdz pilniem euro) no ienākumu mediānas, bet personām ar invaliditāti kopš bērnības nav mazāks par 30 procentiem (noapaļots līdz pilniem euro) no ienākumu mediānas.”;

* 1. papildināt noteikumus ar 13.1 punktu šādā redakcijā:

“13.1 Ja pilngadību sasniegušais bārenis studē augstākās izglītības iestādē, kas reģistrēta Izglītības iestāžu reģistrā, JSLP, izmaksā pabalstu ikmēneša izdevumiem, kas nav mazāks par 20 procentiem (noapaļots līdz pilniem euro) no ienākumu mediānas, bet personām ar invaliditāti kopš bērnības nav mazāks par 30 procentiem (noapaļots līdz pilniem euro) no ienākumu mediānas. Pabalsta izmaksu aptur studiju pārtraukuma laikā un to atjauno, ja studijas tiek atsāktas. Par studiju pārtraukšanu pilngadību sasniegušajam bārenim ir pienākums nekavējoties informēt JSLP.”;

* 1. izteikt noteikumu 14. punktu šādā redakcijā:

“14. Naudas līdzekļus patstāvīgas dzīves uzsākšanai, vienreizējo pabalstu sadzīves priekšmetu un mīkstā inventāra iegādei, kā arī pabalstu ikmēneša izdevumiem, pārskaita iesniedzēja iesniegumā norādītajā kredītiestādes maksājumu vai pasta norēķinu sistēmas kontā.”;

* 1. papildināt noteikumus ar 14.1 punktu šādā redakcijā:

“14.1 JSLP sociālais darbinieks pēc noteikumu 13. un 13.1 punktāminētā pabalsta piešķiršanas ne mazāk kā divas reizes gadā pārbauda informāciju par to, vai pilngadību sasniegušais bārenis turpina apgūt izglītības vai studiju programmu.”;

* 1. papildināt noteikumus ar VI.1 nodaļu šādā redakcijā:

“**VI.1 Vienreizējs pabalsts drošības naudas iemaksai par mājokli**

26.1 Vienreizējo pabalstu drošības naudas iemaksai par mājokli piešķir īres līgumā noteiktajā apmērā, bet ne vairāk kā 320,00 *euro* apmērā, pilngadību sasniegušajam bārenim, kurš pēc ārpusģimenes aprūpes beigšanās uzsāk patstāvīgo dzīvi un noslēdz līgumu par dzīvojamo telpu īri, izņemot par pašvaldības dzīvojamo telpu un par pirmās pakāpes radiniekiem piederošo dzīvojamo telpu īri.

26.2 Pilngadību sasniegušais bārenis papildus iesniedz JSLP dzīvojamo telpu īres līguma kopiju (uzrādot oriģinālu).

26.3 Vienreizējo pabalstu drošības naudas iemaksai par mājokli pārskaita iesniedzēja kredītiestādes maksājumu vai pasta norēķinu sistēmas kontā.”.

1. Noteikumi piemērojami ar 2023. gada 1. septembri.

Jelgavas valstspilsētas pašvaldības domes priekšsēdētājs A.Rāviņš